

**Poskytovanie zdravotnej starostlivosti cudzincom žiadajúcim**

**o poskytnutie dočasného útočiska**

**(základné informácie)**

**Rozsah zdravotnej starostlivosti**

Ministerstvo vnútra SR uhrádza za cudzinca žiadajúceho o poskytnutie dočasného útočiska, ktorý nie je verejne zdravotne poistený zdravotnú starostlivosť v rozsahu **neodkladnej** zdravotnej starostlivosti v zmysle § 2 ods. 3 zákona č. 576/2004 Z. z. o zdravotnej starostlivosti, prostredníctvom príslušného centra podpory podľa územného členenia azylových zariadení migračného úradu MV SR. V prípadoch hodných osobitného zreteľa, ak sa na základe individuálneho posúdenia zdravotného stavu cudzinca zistia osobitné potreby, aj nad rámec neodkladnej zdravotnej starostlivosti.

V zmysle tohto zákona poskytovateľ zdravotnej starostlivosti nesmie odmietnuť poskytnúť neodkladnú zdravotnú starostlivosť. Migračný úrad MV SR na poskytovanie zdravotnej starostlivosti vydá cudzincovi žiadajúcemu o poskytnutie dočasného útočiska doklad o oprávnení na poskytnutie zdravotnej starostlivosti **(„zelený preukaz “ viď vzor).**

**Doklad o oprávnení na poskytnutie zdravotnej starostlivosti cudzinca žiadajúceho**

**o poskytnutie dočasného útočiska**

**„VZOR“**

MIGRAČNÝ ÚRAD MINISTERSTVA VNÚTRA SR

–––––––––––––––––––––––––––––––––––––––––––

DOKLAD O OPRÁVNENÍ NA POSKYTNUTIE ZDRAVOTNEJ STAROSTLIVOSTI

cudzinca žiadajúceho o poskytnutie dočasného útočiska

Meno / Given names :

00001

Priezvisko / Surname :

Evidenčné číslo / Personal No. :

Dátum narodenia / Date of birth :

Dátum vydania / Date of issue:

Vydal / Issued by :

Podpis : Pečiatka :

Ochranný

prvok

**Poučenie cudzinca žiadajúceho o poskytnutie dočasného útočiska**

Cudzinec žiadajúci o poskytnutie dočasného útočiska sa preukazuje týmto

dokladom pri každej návšteve zdravotníckeho zariadenia.

Doklad je neprenosný a platí len s platným preukazom cudzinca žiadajúceho

o poskytnutie dočasného útočiska.

**Informácia pre zdravotnícke zariadenie**

1.Cudzincovi žiadajúcemu o poskytnutie dočasného útočiska sa poskytuje

neodkladná zdravotná starostlivosť a v prípadoch hodných osobitného zreteľa, ak

sa na základe individuálneho posúdenia zdravotného stavu cudzinca zistia

osobitné potreby, aj nad rámec rozsahu uvedeného v prvej vete.

Ak ide o maloletého cudzinca žiadajúceho o poskytnutie dočasného útočiska

použije sa aj § 22 ods.5, druhá veta zákona o azyle.

Zdravotná starostlivosť sa uhrádza z prostriedkov Migračného úradu MV SR.

2. Poskytovanie zdravotnej starostlivosti sa vykazuje oddelene od poistencov VšZP.

Na zúčtovacie doklady sa neuvádza číslo poisťovne, ale písmená MÚ a  pri

mene poistenca sa uvedie dátum narodenia.

To isté platí pre lekárske predpisy a poukazy.

**V prípade nálezu doklad prosím odovzdajte na najbližšom oddelení Policajného zboru alebo ho doručte na Migračný úrad MV SR, Pivonková 6, 812 72 Bratislava.**

Tento doklad je neprenosný a platí len s platným **preukazom cudzinca žiadajúceho o poskytnutie dočasného útočiska** vydaného migračným úradom MV SR**.**

Ochranný

prvok

Ochranný

prvok

**Postup pri vykazovaní poskytovanej zdravotnej starostlivosti:**

* **Cudzinec žiadajúci o poskytnutie dočasného útočiska** je pri návšteve zdravotníckeho zariadenia povinný preukázať sa platným dokladom o oprávnení na poskytnutie zdravotnej starostlivosti cudzinca žiadajúceho o poskytnutie dočasného útočiska **(„zelený preukaz“) a platným preukazom cudzinca žiadajúceho o poskytnutie dočasného útočiska.**
* Na základných zúčtovacích dokladoch (základný zúčtovací doklad oddelenia, základný zúčtovací doklad ambulancie) sa neuvádza číslo poisťovne, ale písmená **„MÚ“** a pri mene poistenca sa uvedie dátum narodenia. **To isté platí pre lekárske predpisy a poukazy.**
* Faktúra musí spĺňať náležitosti v zmysle zákona č. 431/2002 Z.z. o účtovníctve v znení neskorších predpisov. Neoddeliteľnou súčasťou faktúry sú tieto prílohy: **základné zúčtovacie doklady ambulancie**, **fotokópia** **„Dokladu o oprávnení na poskytnutie zdravotnej starostlivosti“** vydaného migračným úradom MV SR, záznam z ošetrenia, resp. lekárska správa (predkladá ambulancia, lôžkové oddelenie), lekársky predpis (predkladá lekáreň), lekársky poukaz na zdravotnícku pomôcku (predkladá výdajňa, lekáreň) alebo príkaz na dopravu zo zdravotných dôvodov (predkladá dopravca).
* Poskytovateľ zdravotnej starostlivosti vystaví faktúru na fakturačnú adresu: **Ministerstvo vnútra SR, Centrum podpory, Pribinova 2, 812 72 Bratislava. IČO: 00151866, DIČ: 2020571520.**
* Poskytovateľ zdravotnej starostlivosti **zasiela** faktúru spolu s prílohami na adresu: **Všeobecná zdravotná poisťovňa, a.s., generálne riaditeľstvo, Panónska cesta 2, 851 04 Bratislava.**
* V prípade nesprávne vystavenej faktúry, vystaví poskytovateľ na základe žiadosti VšZP opravný doklad k faktúre, ktorý doručí na adresu VšZP. Po prekontrolovaní dokladov VšZP zašle doklady na príslušné centrum podpory, ktoré uhradí poskytovateľom odsúhlasené skutočné náklady za zdravotnú starostlivosť.

**Kontakty pre prípadnú konzultáciu ohľadom zdravotnej starostlivosti**

**poskytovanej cudzincom žiadajúcim o poskytnutie dočasného útočiska:**

**Migračný úrad MV SR Všeobecná zdravotná poisťovňa, a.s.**

Pivonková 6 Panónska cesta 2

812 72 Bratislava 851 04 Bratislava

Tel. kontakt: 02/48 254 104 Tel. kontakt: **02/20 824 840**

**02/48 254 112, 0908 799 933**